**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**ΑΡΙΘΜ ΠΡΩΤ : 22097**

**Λιβαδειά 24 /11/2021**

**ΑΠΟΣΠΑΣΜΑ**

Από το πρακτικό της αριθμ.2021-24ης Τακτικής ΜΕΙΚΤΗΣ Συνεδρίασης –

του Δημοτικού Συμβουλίου Λεβαδέων

Αριθμός απόφασης  **110**

**ΘΕΜΑ: Χορήγηση άδειας παραγωγού πωλητή υπαίθριου εμπορίου για συμμετοχή σε Λαϊκές Αγορές, στον ΖΩΝΑ ΛΟΥΚΑ του ΚΩΝΣΤΑΝΤΙΝΟΥ**

Στη Λιβαδειά σήμερα την 22α Νοεμβρίου 2021, ημέρα Δευτέρα και ώρα 18:00 μ.μ , συνήλθε σε συνεδρίαση το Δημοτικό Συμβούλιο του Δήμου Λεβαδέων  **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **μεικτή ΣΥΝΕΔΡΙΑΣΗ (δια ζώσης , στην αίθουσα συνεδριάσεων του Δημοτικού Συμβουλίου στο Παλαιό Δημαρχείο** – **Πλ. Εθνικής Αντίστασης και ταυτόχρονα με τηλεδιάσκεψη)**  κατ΄εφαρμογήν: **α)** των διατάξεων του άρθρου 74 του Ν. 4555/2018 (αντικατάσταση του άρθρου 67 του Ν. 3852/2010) **, β)** των διατάξεων της υπ΄αριθμ .643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α3, και ύστερα από την από **21760/18-11-2021**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε και απεστάλη ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 24 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Καράλης Χρήστος |
|  | Μητάς Αλέξανδρος | 2 | Τζουβάρας Νικόλαος |
|  | Τσεσμετζής Εμμανουήλ | 3 | Πούλος Ευάγγελος |
|  | Δήμου Ιωάννης | 4 | Κοτσικώνας Επαμεινώνδας |
|  | Αποστόλου Ιωάννης | 5 | Μπαρμπέρης Νικόλαος |
|  | Σάκκος Μάριος | 6 | Πλιακοστάμος Κων/νος |
|  | Νταντούμη Ιωάννα | 7 | Κατής Χαράλαμπος |
|  | Καράβα Χρυσοβαλάντου Βασιλική (Βάλια) | 8 | Σπυρόπουλος Δημοσθένης |
|  | Μερτζάνης Κων/νος |  |  |
|  | Γιαννακόπουλος Βρασίδας |  |  |
|  | Σαγιάννης Μιχαήλ |  |  |
|  | Πούλου Γιώτα (Προσήλθε στο 1ο ΘΗΔ) |  | Οι οποίοι δεν παρευρέθησαν  αν και κλήθηκαν νόμιμα |
|  | Γαλανός Κων/νος ( Απών από 3ο - 10ο ΘΗΔ) |  |  |
|  | Καπλάνης Κων/νος |  |  |
|  | Τόλιας Δημήτριος |  |  |
|  | Φορτώσης Αθανάσιος ( Απών από 3ο - 10ο ΘΗΔ) |  |  |
|  | Παπαϊωάννου Λουκάς ( Απών από 3ο - 10ο ΘΗΔ) |  |  |
|  | Αρκουμάνης Πέτρος |  |  |
|  | Μπράλιος Νικόλαος |  |  |
|  | Γερονικολού Λαμπρινή |  |  |
|  | Τσιφής Δημήτριος |  |  |
|  | Αλεξίου Λουκάς |  |  |
|  | Καραμάνης Δημήτριος |  |  |
|  | Τουμαράς Βασίλειος |  |  |
|  | Χέβα Αθανασία (Νάνσυ |  |  |
|  |  |  |  |
|  |  |  |  |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Παρούσα για την τήρηση των πρακτικών ήταν η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Εισηγούμενος το 6Ο θέμα της ημερήσιας διάταξης , της υπ αριθμ **21760/18-11-2021**   πρόσκλησης (7ο στον Πίνακα Θεμάτων Συνεδρίασης ) ο Πρόεδρος έθεσε υπόψη των μελών του Δημοτικού Συμβουλίου , το υπ αριθμ 19565/27-10-2021 έγγραφο του Αυτοτελούς Τμήματος Τοπικής Οικονομικής Ανάπτυξης του Δήμου στο οποίο αναφέρονται:

*Με την αριθ. Πρωτ. 19565/14-10-2021 αίτησή του ο επαγγελματίας αγρότης κ. ΖΩΝΑΣ ΛΟΥΚΑΣ του ΚΩΝΣΤΑΝΤΙΝΟΥ, μόνιμος κάτοικος της Κοινότητας Κυριακίου του Δήμου Λεβαδέων, ζητά να του χορηγηθεί άδεια* ***παραγωγού*** *πωλητή υπαίθριου εμπορίου για δραστηριοποίησή του σε Λαϊκές Αγορές, με προϊόντα αγροτικής ζωικής παραγωγής (κατηγορία γαλακτοκομικών προϊόντων), αποκλειστικά ιδίας παραγωγής.*

*Σύμφωνα με τις παρ.1 και 2 του άρθρου 4 του Ν. 4497/17 (ΦΕΚ 171/13.11.2017 τεύχος Α'):*

*«1. Η άδεια παραγωγού πωλητή υπαίθριου εμπορίου χορηγείται σε:*

*α) φυσικά πρόσωπα τα οποία είναι επαγγελματίες αγρότες, σύμφωνα με το ν. 3874/2010 (Α' 151),*

*β) αγροτικούς συνεταιρισμούς, γυναικείους συνεταιρισμούς, ομάδες παραγωγών και οργανώσεις παραγωγών του ν. 4384/2016 (Α' 78), αποκλειστικά για τη διάθεση προϊόντων των μελών τους.*

*2. Οι επαγγελματίες αγρότες μπορούν να δραστηριοποιούνται σε πάσης μορφής υπαίθριες αγορές, καθώς και στο στάσιμο και πλανόδιο εμπόριο, αναλόγως της άδειας που τους έχει χορηγηθεί.*

*Σύμφωνα με το άρθρο 5 του Ν. 4497/17 (ΦΕΚ 171/13.11.2017 τεύχος Α'):*

*«1. Η άσκηση της υπαίθριας εμπορικής δραστηριότητας επιτρέπεται στους παραγωγούς μετά την έκδοση σχετικής άδειας. Η εν λόγω άδεια φέρει την ονομασία «ΑΔΕΙΑ ΠΑΡΑΓΩΓΟΥ ΠΩΛΗΤΗ ΥΠΑΙΘΡΙΟΥ ΕΜΠΟΡΙΟΥ» και περιλαμβάνει τα εξής στοιχεία:*

*α. Την αρχή που εκδίδει την άδεια, τον αριθμό της άδειας, την αρχική ημερομηνία έκδοσής της και τον αριθμό κυκλοφορίας του οχήματος που χρησιμοποιεί ο κάτοχός της.*

*β. Όταν πρόκειται για φυσικό πρόσωπο, κατά περίπτωση, τα στοιχεία της ταυτότητας του παραγωγού ή της άδειας διαμονής, τη διεύθυνση κατοικίας και τον αριθμό δημοτολογίου. ….*

*γ. Τον Αριθμό Φορολογικού Μητρώου, την αρμόδια Δημόσια Οικονομική Υπηρεσία, στην οποία υπάγεται ο πωλητής και, όταν πρόκειται για φυσικό πρόσωπο, τον ασφαλιστικό φορέα, τον αριθμό Α.Μ.Κ.Α. και τον αριθμό εγγραφής στο Μητρώο Αγροτών του ν. 3874/2010….*

*δ. Αν ο παραγωγός δραστηριοποιείται σε λαϊκές αγορές, τις συγκεκριμένες θέσεις εντός αυτών που κατέχει ο πωλητής, ανά ημέρα, καθώς και κάθε μεταγενέστερη μεταβολή των στοιχείων αυτών. …..*

*ε. Τα παραγόμενα προϊόντα και τις συνολικές ποσότητες αυτών που πρόκειται να διατεθούν κατά τα χρονικά διαστήματα, για τα οποία ανανεώνεται η άδεια, καθώς και τις Περιφερειακές Ενότητες, στις οποίες βρίσκονται οι εκμεταλλεύσεις τους.*

*στ. Αν πρόκειται για φυσικό πρόσωπο, τα στοιχεία (όνομα, επώνυμο, πατρώνυμο, ΑΦΜ) των προσώπων που υποβοηθούν ή αναπληρώνουν τον δικαιούχο πωλητή παραγωγό πωλητή.*

*ζ. Τον αριθμό του παραγωγού στο Μητρώο Εμπόρων Νωπών Οπωροκηπευτικών του π.δ. 326/1998 (Α' 221), για τους υπόχρεους εγγραφής σε αυτό.*

*2. Ο δικαιούχος ή το άτομο που τον αναπληρώνει οφείλει να φέρει το πρωτότυπο έντυπο της αδείας καθ' όλη τη διάρκεια της δραστηριότητάς του, να το επιδεικνύει στα ελεγκτικά όργανα και να το διατηρεί σε καλή κατάσταση. Απώλεια του εντύπου της άδειας συνεπάγεται αδυναμία δραστηριοποίησης μέχρι την επανέκδοσή του. Για την επανέκδοση ή επανεκτύπωση άδειας, λόγω απώλειας ή για οποιονδήποτε άλλο λόγο, απαιτείται η καταβολή παραβόλου υπέρ της αρχής έκδοσης της άδειας.*

*Σύμφωνα με το άρθρο 9 του Ν. 4497/17 (ΦΕΚ 171/13.11.2017 τεύχος Α'):*

*«1. Για την έκδοση άδειας παραγωγού πωλητή επαγγελματία αγρότη προσκομίζονται τα εξής δικαιολογητικά:*

*α. Αίτηση συνοδευόμενη από υπεύθυνη δήλωση, στην οποία ο ενδιαφερόμενος δηλώνει ότι δεν κατέχει οποιασδήποτε άλλης μορφής άδεια υπαίθριου εμπορίου. Στη δήλωση αναγράφεται και ο αριθμός Μητρώου Εμπόρων Νωπών Οπωροκηπευτικών, για τους υπόχρεους εγγραφής σε αυτό.*

*β. Βεβαίωση εγγραφής στο Μητρώο Αγροτών και Αγροτικών Εκμεταλλεύσεων του ν. 3874/2010, στην οποία αναγράφεται ότι ο ενδιαφερόμενος είναι επαγγελματίας αγρότης.*

*γ. Αντίγραφα της τελευταίας Ενιαίας Αίτησης Ενίσχυσης και της τελευταίας Ενιαίας Δήλωσης Καλλιέργειας/ Εκτροφής ΕΛΓΑ, καθώς και υπεύθυνη δήλωση της περίπτωσης β' του άρθρου 11.*

*δ. Βεβαίωση ασφαλιστικής ενημερότητας.*

*ε. Βεβαίωση έναρξης δραστηριότητας από το TAXIS.*

*στ. Βεβαίωση ταμειακής μηχανής από το TAXIS.*

*ζ. Πιστοποιητικό υγείας.*

*Εφόσον τα ανωτέρω δικαιολογητικά είναι πλήρη, τότε η αρμόδια αδειοδοτούσα αρχή, χορηγεί - εκδίδει άδεια υπαίθριου εμπορίου στο όνομα του αιτούντος.*

*Σύμφωνα με το άρθρο 10 παρ. 1 εδ. κ περ.ββ, του Ν. 4497/2017, επιπροσθέτως των δικαιολογητικών του άρθρου 9,* ***για τους κτηνοτρόφους που διαθέτουν ιδιόκτητη εγκεκριμένη εγκατάσταση παραγωγής,*** *για την έκδοση της άδειας ο ενδιαφερόμενος προσκομίζει* ***βεβαίωση*** *της καταχώρησης της εγκατάστασης παραγωγής στη λίστα των εγκεκριμένων εγκαταστάσεων του Ενιαίου Φορέα Ελέγχων Τροφίμων (ΕΦΕΤ).*

*Σύμφωνα με το άρθρο 8 παρ. 1 του Ν. 4497/2017, αρμόδια αρχή έκδοσης και ανανέωσης των αδειών* ***παραγωγών*** *πωλητών είναι* ***ο δήμος της μόνιμης κατοικίας*** *του παραγωγού.*

*Σύμφωνα με το άρθρο 13 του Ν. 4497/17 (ΦΕΚ 171/13.11.2017 τεύχος Α') όπως ισχύει:*

*«1. Η άδεια είναι προσωποπαγής και χορηγείται στους δικαιούχους για την πώληση αποκλειστικά ιδιοπαραγόμενων προϊόντων. Απαγορεύεται αυστηρά να παραχωρηθεί, να εκμισθωθεί και να χρησιμοποιηθεί από τρίτα πρόσωπα, πέραν του συζύγου ,των τέκνων των γονέων και των αδελφών του δικαιούχου, με τους όρους και τις προϋποθέσεις που τίθενται στον παρόντα για την αναπλήρωση.*

*2. Με την επιφύλαξη των διατάξεων της παραγράφου 3 του άρθρου 4 και του άρθρου 25, κάθε παραγωγός φυσικό πρόσωπο υποχρεούται κατά τη δραστηριοποίησή του ως υπαίθριος πωλητής, σε αυτοπρόσωπη παρουσία στο χώρο πώλησης των προϊόντων του.*

*Λαμβάνοντας υπ’ όψιν*

* *Τις διατάξεις του Ν. 4497/17 (ΦΕΚ 171/13.11.2017 τεύχος Α'): «Άσκηση υπαίθριων εμπορικών δραστηριοτήτων, εκσυγχρονισμός της επιμελητηριακής νομοθεσίας και άλλες διατάξεις» όπως τροποποιήθηκε και ισχύει*
* *Tις υπ’ αριθμ. 1/37698/03.04.2018 και 2/46974/2-5-2018 εγκυκλίους Υπ. Οικονομίας & Ανάπτυξης*
* *Το άρθρο 285 του Ν.3463/06*
* *Την υπ’ αριθ. 12679/01.02.2018 (ΦΕΚ 353/07.02.2018 τεύχος Β') απόφαση του Υπουργού Οικονομίας και Ανάπτυξης για τον καθορισμού του ποσού του παραβόλου που απαιτείται για την έκδοση της άδειας*
* *Την αριθ. πρωτ. 19565/2021 αίτηση του κ ΖΩΝΑ ΛΟΥΚΑ του ΚΩΝΣΤΑΝΤΙΝΟΥ, με όλα τα απαιτούμενα δικαιολογητικά που προσκόμισε μέχρι σήμερα, σύμφωνα με τα άρθρα 9 του Ν. 4497/2017(ΦΕΚ 171/13.11.2017 τεύχος Α') όπως ισχύει*

***καλείται το Δημοτικό Συμβούλιο να αποφασίσει***

*Για τη χορήγηση άδειας παραγωγού πωλητή υπαίθριου εμπορίου για δραστηριοποίησή του σε Λαϊκές Αγορές, με προϊόντα αγροτικής φυτικής παραγωγής (κατηγορία οπωροκηπευτικών), στον επαγγελματία αγρότη :*

|  |  |
| --- | --- |
| ***ΕΠΩΝΥΜΟ*** | ***ΖΩΝΑΣ*** |
| ***ΟΝΟΜΑ*** | ***ΛΟΥΚΑΣ*** |
| ***ΟΝΟΜΑ ΠΑΤΡΟΣ*** | ***ΚΩΝΣΤΑΝΤΙΝΟΣ*** |
| ***ΟΝΟΜΑ ΜΗΤΕΡΑΣ*** | ***ΒΑΪΑ*** |
| ***Δ/ΝΣΗ ΚΑΤΟΙΚΙΑΣ*** | ***Κυριάκι Βοιωτίας, Τ.Κ.32006*** |
| ***ΠΑΡΑΓΟΜΕΝΑ ΠΡΟΪΟΝΤΑ*** | ***Γαλακτοκομικά*** |
| ***ΘΕΣΗ ΕΓΚΑΤΑΣΤΑΣΗΣ*** | ***Κυριάκι Βοιωτίας*** |
|  |  |

***Με τους όρους που η κείμενη νομοθεσία ορίζει και επισυνάπτονται***

Το Δημοτικό Συμβούλιο αφού άκουσε τα ανωτέρω και έλαβε υπόψη του :

* Τις διατάξεις της υπ΄αριθμ .643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας»,
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018 και την παρ. 9 του άρθρου 266 του ν. 3852/2010 όπως ισχύει
* το υπ αριθμ 19565/27-10-2021 έγγραφο του Αυτοτελούς Τμήματος Τοπικής Οικονομικής Ανάπτυξης του Δήμου
* Την υπ’ αριθ. πρωτ. 19565/14-10-2021αίτηση του κ. ΖΩΝΑ ΛΟΥΚΑ του ΚΩΝ/ΝΟΥ με όλα τα απαιτούμενα δικαιολογητικά που προσκόμισε,
* Tις υπ’ αριθμ. 1/37698/03.04.2018 και 2/46974/2-5-2018 εγκυκλίους Υπ. Οικονομίας & Ανάπτυξης
* Το άρθρο 285 του Ν.3463/06 (ΔΚΚ)
* Τις διατάξεις του Ν. 4497/17 (ΦΕΚ 171/13.11.2017 τεύχος Α')
* Την μεταξύ των μελών συζήτηση σύμφωνα με τα πρακτικά
* Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

**Α. Εγκρίνει**  την  χορήγηση άδειας παραγωγού πωλητή υπαίθριου εμπορίου ( Λαϊκών Αγορών), για πώληση προϊόντων αγροτικής φυτικής παραγωγής (κατηγορία οπωροκηπευτικών), στον επαγγελματία αγρότη :

|  |  |
| --- | --- |
| **ΕΠΩΝΥΜΟ** | **ΖΩΝΑΣ** |
| **ΟΝΟΜΑ** | **ΛΟΥΚΑΣ** |
| **ΟΝΟΜΑ ΠΑΤΡΟΣ** | **ΚΩΝΣΤΑΝΤΙΝΟΣ** |
| **ΟΝΟΜΑ ΜΗΤΕΡΑΣ** | **ΒΑΪΑ** |
| **Δ/ΝΣΗ ΚΑΤΟΙΚΙΑΣ** | **Κυριάκι Βοιωτίας, Τ.Κ.32006** |
| **ΠΑΡΑΓΟΜΕΝΑ ΠΡΟΪΟΝΤΑ** | **Γαλακτοκομικά** |
| **ΘΕΣΗ ΕΓΚΑΤΑΣΤΑΣΗΣ** | **Κυριάκι Βοιωτίας** |

**Β.** Η άδεια είναι προσωποπαγής και χορηγείται στους δικαιούχους για την πώληση αποκλειστικά ιδιοπαραγόμενων προϊόντων. Απαγορεύεται αυστηρά να παραχωρηθεί, να εκμισθωθεί και να χρησιμοποιηθεί από τρίτα πρόσωπα, πέραν του συζύγου και των τέκνων , γονέων και αδελφών του δικαιούχου, με τους όρους και τις προϋποθέσεις που τίθενται στον Ν.4497/17 για την αναπλήρωση όπως τροποποιήθηκε και συμπληρώθηκε με τον Ν. 4605/20109(φεκ 52/1.4.19, τ.Α΄)

Με την επιφύλαξη των διατάξεων που προβλέπουν υποβοήθηση, αναπλήρωση του αδειούχου και πρόσληψη υπαλλήλου από τον αδειούχο, κάθε παραγωγός φυσικό πρόσωπο υποχρεούται κατά τη δραστηριοποίησή του ως υπαίθριος πωλητής, σε αυτοπρόσωπη παρουσία στο χώρο πώλησης των προϊόντων του.

**Γ.** Ο δικαιούχος οφείλει να φέρει το πρωτότυπο έντυπο της αδείας του καθ' όλη τη διάρκεια της δραστηριότητάς του, να το επιδεικνύει στα ελεγκτικά όργανα και να το διατηρεί σε καλή κατάσταση.

Απώλεια του εντύπου της άδειας συνεπάγεται αδυναμία δραστηριοποίησης μέχρι την επανέκδοσή του.

**Δ.** Το χρονικό διάστημα ισχύος της άδειας αναγράφεται στο έντυπο της άδειας μετά από την υποβολή δήλωσης του παραγωγού και την προσκόμιση των απαραίτητων δικαιολογητικών **και** ανανεώνεται από το Δήμο, με την υποβολή των δικαιολογητικών του άρθρου 11 του Ν.4497/17.

**Ο παραγωγός** πωλητής στον οποίο χορηγείταιάδεια υπαίθριου εμπορίου λαϊκών αγορών, επιτρέπεται να ασκεί τη δραστηριότητά του **σε όλη την επικράτεια** ([παρ.2 άρθρο 6 Ν.4497/17](http://dimosnet.gr/blog/laws/άρθρο-6-χωρική-ισχύς-άδειας-παραγωγού-2/)) .

**Ε.** Ο πωλητής υποχρεούται να υποβάλλει στο Δήμο ανά τριετία, τη Βεβαίωση εγγραφής στο Μητρώο Αγροτών και Αγροτικών Εκμεταλλεύσεων του ν. 3874/2010, στην οποία αναγράφεται ότι ο ενδιαφερόμενος είναι επαγγελματίας αγρότης.

**ΣΤ.** Οι πωλητές κατά τον έλεγχο από τα αρμόδια όργανα υποχρεούνται:

α. να δέχονται τον έλεγχο στο χώρο επαγγελματικής δραστηριότητας, στο χώρο που τηρούνται τα έγγραφα, παραστατικά στοιχεία, στις εθνικές οδούς και στο χώρο παραγωγής, και

β. να εφοδιάζουν τον έλεγχο με τα ζητούμενα κάθε φορά αληθή στοιχεία.

**Ζ.** Κάθε παραγωγός πωλητής υπαίθριου εμπορίου καταγράφει τις πάσης φύσεως διακινούμενες ποσότητες (προς πώληση, επιστροφή, καταστροφή) σε Δελτία Αποστολής και τηρεί Καταστάσεις Διακινούμενων Ποσοτήτων ανά προϊόν, μηνιαίως, σύμφωνα με το υπόδειγμα του Παραρτήματος A', αριθμημένες και θεωρημένες από την αρχή έκδοσης και ανανέωσης της άδειάς του. Η ενημέρωση για κάθε μήνα γίνεται συγκεντρωτικά για κάθε προϊόν **εντός των πρώτων πέντε (5) ημερών** του επομένου σύμφωνα με τα παραστατικά στοιχεία που τηρεί ο πωλητής Οι εν λόγω Καταστάσεις, καθώς και τα Δελτία Αποστολής τηρούνται από τους πωλητές μέχρι την επόμενη ανανέωση της άδειάς τους.

**Η.**  Για τυχόν παραβάσεις που διαπιστώνονται από τα ελεγκτικά όργανα επιβάλλονται οι κυρώσεις και γίνονται οι ενέργειες, που προβλέπονται στο Παράρτημα ΙΓ' του Ν.4497/17, όπως αυτό τροποποιήθηκε με διόρθωση σφάλματος στο ΦΕΚ 207/29.12.2017 τεύχος Α'.

**Η παρούσα απόφαση πήρε αριθμό 110/2021.**

**Ο Πρόεδρος του Δ.Σ.**

**Μητάς Αλέξανδρος**

|  |  |  |
| --- | --- | --- |
|  | **ΤΑ ΜΕΛΗ** | ΠΙΣΤΟ ΑΠΟΣΠΑΣΜΑ |
| 1 | Καλογρηάς Αθανάσιος |  |
| 2 | Τσεσμετζής Εμμανουήλ | Λιβαδειά αυθημερόν |
| 3 | Δήμου Ιωάννης | Ο Δήμαρχος Λεβαδέων |
| 4 | Αποστόλου Ιωάννης |  |
| 5 | Σάκκος Μάριος | ΙΩΑΝΝΗΣ .Δ. ΤΑΓΚΑΛΕΓΚΑΣ |
| 6 | Νταντούμη Ιωάννα |  |
| 7 | Καράβα Χρυσοβαλάντου Βασιλική (Βάλια) |  |
| 8 | Μερτζάνης Κων/νος |  |
| 9 | Γιαννακόπουλος Βρασίδας |  |
| 10 | Σαγιάννης Μιχαήλ |  |
| 11 | Πούλου Παναγιού |  |
| 12 | Τόλιας Δημήτριος |  |
| 13 | Καπλάνης Κων/νος |  |
| 14 | Αρκουμάνης Πέτρος |  |
| 15 | Μπράλιος Νικόλαος |  |
| 16 | Τσιφής Δημήτριος |  |
| 17 | Γερονικολού Λαμπρινή |  |
| 18 | Καραμάνης Δημήτριος |  |
| 19 | Τουμαράς Βασίλειος |  |
| 20 | Χέβα Αθανασία |  |
|  |  |  |